CELEX: 22007D0107
Language: sk
Date: 2007-09-28 00:00:00
Title: Rozhodnutie Spoločného výboru EHP č. 107/2007 z  28. septembra 2007 , ktorým sa mení a dopĺňa príloha II (Technické predpisy, normy, skúšky a osvedčenia) k Dohode o EHP

21.2.2008   
            
            
               SK
            
            
               Úradný vestník Európskej únie
            
            
               L 47/25
            
         
      ROZHODNUTIE SPOLOČNÉHO VÝBORU EHP
   
   č. 107/2007
   z 28. septembra 2007,
   ktorým sa mení a dopĺňa príloha II (Technické predpisy, normy, skúšky a osvedčenia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 83/2007 zo 6. júla 2007 (1).
            
         
               (2)
            
            
               Nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (2) (v znení opravy uverejnenej v Ú. v. EÚ L 229, 29.6.2004, s. 5), sa má začleniť do dohody.
            
         
               (3)
            
            
               Smernica Európskeho parlamentu a Rady 2005/69/ES zo 16. novembra 2005, ktorou sa po dvadsiaty siedmykrát mení a dopĺňa smernica Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (polycyklické aromatické uhľovodíky v procesných olejoch a pneumatikách) (3), sa má začleniť do dohody.
            
         
               (4)
            
            
               Smernica Európskeho parlamentu a Rady 2005/84/ES zo 14. decembra 2005, ktorou sa po dvadsiaty druhýkrát mení a dopĺňa smernica Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (ftaláty v hračkách a výrobkoch určených na starostlivosť o dieťa) (4) (v znení opravy uverejnenej v Ú. v. EÚ L 33, 4.2.2006, s. 88), sa má začleniť do dohody.
            
         
               (5)
            
            
               Smernica Komisie 2006/8/ES z 23. januára 2006, ktorou sa na účely prispôsobenia sa technickému pokroku menia a dopĺňajú prílohy II, III a V k smernici Európskeho parlamentu a Rady 1999/45/ES o aproximácii zákonov, iných právnych predpisov a správnych opatrení členských štátov o klasifikácii, balení a označovaní nebezpečných prípravkov (5) (v znení opravy uverejnenej v Ú. v. EÚ L 43, 15.2.2007, s. 42), sa má začleniť do dohody.
            
         
               (6)
            
            
               Nariadenie Rady (ES) č. 1195/2006 z 18. júla 2006, ktorým sa mení a dopĺňa príloha IV k nariadeniu Európskeho parlamentu a Rady (ES) č. 850/2004 o perzistentných organických znečisťujúcich látkach (6), sa má začleniť do dohody.
            
         
               (7)
            
            
               Nariadenie Rady (ES) č. 172/2007 zo 16. februára 2007, ktorým sa mení a dopĺňa príloha V k nariadeniu Európskeho parlamentu a Rady (ES) č. 850/2004 o perzistentných organických znečisťujúcich látkach (7), sa má začleniť do dohody.
            
         
               (8)
            
            
               Nariadenie Komisie (ES) č. 323/2007 z 26. marca 2007, ktorým sa mení a dopĺňa príloha V k nariadeniu Európskeho parlamentu a Rady (ES) č. 850/2004 o perzistentných organických látkach, ktorým sa mení a dopĺňa smernica 79/117/EHS (8), sa má začleniť do dohody.
            
         
               (9)
            
            
               Nariadením Európskeho parlamentu a Rady (ES) č. 304/2003 (9) sa zrušilo nariadenie Rady (EHS) č. 2455/92 (10) začlenené do dohody, a preto je potrebné ho zrušiť aj v rámci dohody,
            
         ROZHODOL TAKTO:
   Článok 1
   Kapitola XV prílohy II k dohode sa mení a dopĺňa takto:
   
               1.
            
            
               Do bodu 4 (smernica Rady 76/769/EHS) sa dopĺňajú tieto zarážky:
               
                           „—
                        
                        
                           
                              32005 L 0069: smernica Európskeho parlamentu a Rady 2005/69/ES zo 16. novembra 2005 (Ú. v. EÚ L 323, 9.12.2005, s. 51),
                        
                     
                           —
                        
                        
                           
                              32005 L 0084: smernica Európskeho parlamentu a Rady 2005/84/ES zo 14. decembra 2005 (Ú. v. EÚ L 344, 27.12.2005, s. 40, v znení opravy uverejnenej v Ú. v. EÚ L 33, 4.2.2006, s. 88).“
                        
                     
         
               2.
            
            
               Do bodu 6 (smernica Rady 79/117/EHS) sa dopĺňa táto zarážka:
               
                           „—
                        
                        
                           
                              32004 R 0850: nariadenie Európskeho parlamentu a Rady (ES) č. 850/2004 z 29. apríla 2004 (Ú. v. EÚ L 158, 30.4.2004, s. 7).“
                        
                     
         
               3.
            
            
               Do bodu 12r (smernica Európskeho parlamentu a Rady 1999/45/ES) sa dopĺňa táto zarážka:
               
                           „—
                        
                        
                           
                              32006 L 0008: smernica Komisie 2006/8/ES z 23. januára 2006 (Ú. v. EÚ L 19, 24.1.2006, s. 12, v znení opravy uverejnenej v Ú. v. EÚ L 43, 15.2.2007, s. 42).“
                        
                     
         
               4.
            
            
               Za bod 12v [nariadenie Komisie (ES) č. 565/2006] sa vkladá tento bod:
               
                           „12w.
                        
                        
                           
                              32004 R 0850: nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (Ú. v. EÚ L 158, 30.4.2004, s. 7), zmenené a doplnené:
                           
                                       —
                                    
                                    
                                       
                                          32006 R 1195: nariadenie Rady (ES) č. 1195/2006 z 18. júla 2006 (Ú. v. EÚ L 217, 8.8.2006, s. 1),
                                    
                                 
                                       —
                                    
                                    
                                       
                                          32007 R 0172: nariadenie Rady (ES) č. 172/2007 zo 16. februára 2007 (Ú. v. ES L 55, 23.2.2007, s. 1),
                                    
                                 
                                       —
                                    
                                    
                                       
                                          32007 R 0323: nariadenie Komisie (ES) č. 323/2007 z 26. marca 2007 (Ú. v. ES L 85, 27.3.2007, s. 3).
                                    
                                 Ustanovenia nariadenia sa na účely tejto dohody vykladajú s týmito úpravami:
                           Bez ohľadu na ustanovenia protokolu 1 k dohode sa výraz ‚colné územie Spoločenstva‘ uvedený v článku 2 rozumie tak, že zahŕňa územie štátov EZVO.“
                        
                     
         
               5.
            
            
               Znenie bodu 12c [nariadenie Rady (EHS) č. 2455/92] sa vypúšťa.
            
         Článok 2
   Znenie nariadenia (ES) č. 850/2004 (v znení opravy uverejnenej v Ú. v. EÚ L 229, 29.6.2004, s. 5), nariadení (ES) č. 1195/2006, (ES) č. 172/2007, (ES) č. 323/2007, smernice 2005/69/ES, smernice 2005/84/ES (v znení opravy uverejnenej v Ú. v. EÚ L 33, 4.2.2006, s. 88) a smernice 2006/8/ES (v znení opravy uverejnenej v Ú. v. EÚ L 43, 15.2.2007, s. 42) v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 29. septembra 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (11).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 328, 13.12.2007, s. 25.
   
      (2)  Ú. v. EÚ L 158, 30.4.2004, s. 7.
   
      (3)  Ú. v. EÚ L 323, 9.12.2005, s. 51.
   
      (4)  Ú. v. EÚ L 344, 27.12.2005, s. 40.
   
      (5)  Ú. v. EÚ L 19, 24.1.2006, s. 12.
   
      (6)  Ú. v. EÚ L 217, 8.8.2006, s. 1.
   
      (7)  Ú. v. EÚ L 55, 23.2.2007, s. 1.
   
      (8)  Ú. v. EÚ L 85, 27.3.2007, s. 3.
   
      (9)  Ú. v. EÚ L 63, 6.3.2003, s. 1.
   
      (10)  Ú. v. ES L 251, 29.8.1992, s. 13.
   
      (11)  Ústavné požiadavky neboli oznámené.